गोरखपुर । भोजपुरी एसोसिएशन ऑफ इंडिया “भाई” की मासिक बैठक रविवार को गोलघर स्थित एक होटल में भाई के संरक्षक पुष्पदंत जैन की अध्यक्षता में हुई । इस अवसर पर होली मिलन समारोह के संदर्भ में रणनीती बनी। अध्यक्षता कर रहे पुष्पदंत जैन ने कहा कि ऐसे पारिवारिक मिलन कार्यक्रम होने से लोग एक दूसरे के बारे में जानते और समझते हैं। भाई के क्षेत्रीय निदेशक राकेश श्रीवास्तव ने बताया कि 28 फरवरी को शाम 6:00 बजे से सिविल लाइन स्थित वैष्णवी लान में *फगुआ* पारिवारिक मिलन कार्यक्रम का आयोजन किया गया है जिसमें हास्य कवि सम्मेलन होली , फगुआ गीत और रंगारंग कार्यक्रम भाई के कलाकारो द्वारा प्रस्तुत किया जाएगा।वही संरक्षक डॉ संजयन त्रिपाठी ने कहा कि इस तरह के आयोजन शहर में होते हैं परंतु भोजपुरी जो हमारी मिट्टी की बोली है उसकी अपनी एक संस्कृति है उसकी एक अपनी समझ है इस आयोजन के बारे में सोच कर अभी से ही आह्लादित हू। इस अवसर पर भाई के संरक्षक डॉ रूप कुमार बनर्जी,डॉक्टर सुरेश श्रीवास्तव , आर पी श्रीवास्तव,संयोजक शिवेंद्र पांडे, सुनीशा श्रीवास्तव ,आत्रे शुक्ल, प्रेम , डॉ आशीष श्रीवास्तव समेत कई लोग उपस्थित रहे।